ყუბანის სახალხო რესპუბლიკა
ყუბანის სახალხო რესპუბლიკა ან ყუბანის ეროვნული რესპუბლიკა (რუს. Кубанская Народная Республика, უკრ. Кубанська Народна Республiка) — ანტიბოლშევიკური სახელმწიფო რუსეთის სამოქალაქო ომის დროს, რომელიც განლაგებული იყო ყუბანის ოლქის ტერიტორიაზე. რესპუბლიკა ყუბანის რადამ გამოაცხადა 1918 წლის 28 იანვარს, დამოუკიდებლობა კი 16 თებერვალს. სახელმწიფო მოიცავდა რუსეთის იმპერიის ყოფილი ყუბანის ოლქის მთელ ტერიტორიას. ხანმოკლე დამოუკიდებლობის დროს, იგი ცდილობდა კავშირი ჰქონოდა უკრაინის სახალხო რესპუბლიკასთან, მანამ სანამ უკრაინა საბჭოთა ჯარებმა არ დაიპყრეს. ყუბანის სახალხო რესპუბლიკა განადგურდა 1919 წლის 7 ნოემბერს, დაარსებიდან 21 თვის შემდეგ.